หุ้นสหรัฐปิดลบแรง
ตลาดหุ้นสหรัฐปิดลบอย่างแรง หลังนักลงทุนกังวลต่อวิกฤตหนี้สินยูโร&nbsp; ด้านราคาน้ำมัน ปิดลบแรงกว่า 2 ดอลลาร์&nbsp;
24 พ.ค. 2554

ตลาดหุ้นสหรัฐปิดลบอย่างแรง หลังนักลงทุนกังวลต่อวิกฤตหนี้สินยูโร  ด้านราคาน้ำมัน ปิดลบแรงกว่า 2 ดอลลาร์ 
ปัจจัยแห่งความกังวลต่อวิกฤตหนี้สินในยูโรโซนและการเติบโตทางเศรษฐกิจของจีนที่ชะลอตัวลงนี้ ก็ก่อความวิตกแก่นักลงทุนและฉุดให้วอลล์สตรีทวานนี้(23 พ.ค.) ปิดลบอย่างแรง       ดัชนีหุ้นดาวโจนส์ ลดลง 124.87 จุด (1.00 เปอร์เซ็นต์) ปิดที่ 12.387.17 จุด แนสแดค ลดลง 43.51 จุด (1.55 เปอร์เซ็นต์) ปิดที่ 2,759.81 จุด เอสแอนด์พี ลดลง 15.26 จุด (1.14 เปอร์เซ็นต์) ปิดที่ 1,318.01 จุด  ด้านราคาน้ำมัน ปิดลบแรงกว่า 2 ดอลลาร์ หลังดอลลาร์แข็งค่าจากปัญหาหนี้สินของยุโรปและสัญญาณบ่งชี้ถึงการเติบโตทางเศรษฐกิจที่ชะลอตัวในเอเชีย       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 2.40 ดอลลาร์ ปิดที่ 97.70 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.29 ดอลลาร์ ปิดที่ 110.10 ดอลลาร์ต่อบาร์เรล